ai4bharat/Pralekha huggingface dataset:
युवा कार्यक्रम एवं खेल मंत्रालय
केंद्रीय युवा मामले और खेल मंत्री श्री किरेन रिजिजू ने बीमार भारतीय जूनियर फुटबॉलर रामानंद निंगथुजम के इलाज के लिए 5 लाख रुपये स्वीकृत किए
विभिन्न अंतरराष्ट्रीय टूर्नामेंटों में भारत का प्रतिनिधित्व करने वाले युवा भारतीय फुटबॉलर रामानंद निंगथुजम की वित्तीय मदद के लिए खेल मंत्रालय आगे आया है। रामानंद की किडनी खराब हो गई है और उनका इलाज चल रहा है। रिक्शा चलाने वाले के बेटे रामानंद का परिवार उनका इलाज करा पाने की स्थिति में नहीं है। वह इस समय मणिपुर के शिजा अस्पताल में भर्ती हैं और किडनी के साथ ही धुंधली दृष्टि की समस्या से भी पीड़ित हैं।
उनकी गंभीर चिकित्सा और परिवार की वित्तीय स्थिति का संज्ञान लेते हुए केंद्रीय युवा मामले और खेल मंत्री श्री किरेन रिजिजू ने एथलीट को 5 लाख रुपये की अनुग्रह राशि खिलाड़ियों के लिए पंडित दीनदयाल उपाध्याय राष्ट्रीय कल्याण कोष के तहत मंजूर की है।
फैसले के बारे में बोलते हुए खेल मंत्री ने कहा, 'हमारे एथलीटों का कल्याण सरकार की प्राथमिक चिंता का विषय है। रामानंद ने विभिन्न अवसरों पर देश का प्रतिनिधित्व किया है और भारतीय खेल में योगदान दिया है। मैदान पर और मैदान से बाहर भी सर्वश्रेष्ठ सुविधाएं प्रदान करना महत्वपूर्ण है क्योंकि एथलीट न केवल हमारे राष्ट्रीय गौरव हैं, वे राष्ट्रीय आइकन्स भी है इसलिए अगर हम उनके लिए सम्मानपूर्ण जीवन सुनिश्चित नहीं कर सकते तो ऐसे खिलाड़ियों को प्रेरित करना असंभव होगा जो खेल के लिए अपने जीवन के सर्वश्रेष्ठ वर्ष छोड़ देते हैं।'
रामानंद अपने परिवार के सबसे बड़े बेटे हैं। उन्होंने 2017 में गुवाहाटी में आयोजित अंडर-17 एशियाई फुटबॉल चैंपियनशिप में भारत का प्रतिनिधित्व किया था। उन्होंने 2013 में कल्याणी में अंडर-12/अंडर-13 राष्ट्रीय उप-जूनियर चैंपियनशिप और 2015 में दिल्ली में अंडर-15 राष्ट्रीय चैंपियनशिप भी खेला है।
इससे पहले दिग्गज खेल कमेंटेटर नोवी कपाड़िया को इसी फंड के माध्यम से वित्तीय सहायता दी गई थी। कोई भी जरूरतमंद खिलाड़ी खेल मंत्रालय की वेबसाइट के माध्यम से सहायता के लिए आवेदन या myasoffice[at]gmail[dot]com पर लिख सकता है।
संघ लोक सेवा आयोग
संयुक्त अनुभाग अधिकारी/आशुलिपिक की परीक्षा -2015 के परिणाम
संघ लोक सेवा आयोग ने अक्टूबर, 2015 में संयुक्त अनुभाग अधिकारी/आशुलिपिक, 2015 की सेवा की चयन सूचियों में शामिल करने के लिए सीमित विभागीय प्रतियोगी परीक्षा,2015 का आयोजन किया था। सेवा रिकॉर्ड का मूल्यांकन मार्च 2021 में किया गया था। मेरिट के क्रम में उम्मीदवारों की श्रेणी-वार सूची दी गई है। ये वो उम्मीदवार हैं जिन्हें वर्ष 2015 की चयन सूची में नीचे दी गई नौ श्रेणियों में से प्रत्येक के संबंध में शामिल करने की सिफारिश की गई है: -
|
|
श्रेणी
|
|
सेवा
|
|
I
|
|
केंद्रीय सचिवालय सेवा का अनुभाग अधिकारी ग्रेड।
|
|
II
|
|
भारतीय विदेश सेवा, शाखा ’बी’ के जनरल कैडर का अनुभाग अधिकारी ग्रेड ।
|
|
III
|
|
रेलवे बोर्ड सचिवालय का अनुभाग अधिकारी ग्रेडसेवा।
|
|
IV
|
|
केंद्रीय सचिवालय आशुलिपिक सेवा का निजी सचिव ग्रेड।
|
|
V
|
|
भारतीय विदेश सेवा, शाखा ‘बी ’का आशुलिपिक संवर्ग का ग्रेड I’।
|
|
VI
|
|
ग्रेड 'ए' और 'बी' सशस्त्र सेना मुख्यालय आशुलिपिक सेवा में विलय हो गया
|
|
VII
|
|
रेलवे बोर्ड सचिवालय आशुलिपिकों की ग्रेड 'बी'सेवा।
|
|
VIII
|
|
खुफिया ब्यूरो का अनुभाग अधिकारी ग्रेड।
|
|
IX
|
|
कर्मचारी राज्य बीमा निगम में निजी सचिव ग्रेड।
वर्ष 2015 के लिए प्रत्येक 9 श्रेणियों में अनुशंसित उम्मीदवारों की चयन सूची संख्या निम्नानुसार है: -
|
|
श्रेणी
|
|
कुल उम्मीदवारों की संख्या
|
|
I
|
|
470
|
|
II
|
|
16
|
|
III
|
|
07
|
|
IV
|
|
73
|
|
V
|
|
04
|
|
VI
|
|
17
|
|
VII
|
|
04
|
|
VIII
|
|
14
|
|
IX
|
|
शून्य
श्रेणी- I के तहत 17 उम्मीदवारों के परिणाम को रोक दिया गया है।
श्रेणी- I का परिणाम अनंतिम है और केंद्रीय प्रशासनिक न्यायाधिकरण, प्रिंसिपल बेंच, नई दिल्ली में लंबित ओएएस के परिणाम के आधार पर संशोधन के अध्यधीन है।
सघं लोक सेवा आयोग के परिसर में एक 'सुविधा काउंटर' स्थित है। उम्मीदवार, अपने परिणाम से सबंधित किसी भी प्रकार की जानकारी/स्पष्टीकरण इस काउंटर से व्यक्तिगत रूप से अथवा टेलीफोन संख्या 011- 23385271 और 011-23381125 पर कार्य दिवसों में प्रात: 10.00 से सायं 5.00 बजे के बीच प्राप्त कर सकते हैं।परिणाम, संघ लोक सेवा आयोग की वेबसाइट www.upsc.gov.in पर भी उपलब्ध होंगे। परिणाम के घोषित होने की तारीख से पंद्रह दिनों के भीतर अंक-पत्र वेबसाइट पर उपलब्ध करा दिए जाएंगे।
परिणाम जानने के लिए यहां क्लिक करें।
नागरिक उड्डयन मंत्रालय
नागर विमानन मंत्रालय ने चिंतन शिविर का आयोजन किया
नागर विमानन मंत्रालय ने आज नई दिल्ली में दूसरा चिंतन शिविर आयोजित किया। नागर विमानन मंत्री श्री ज्योतिरादित्य एम. सिंधिया, नागर विमानन राज्य मंत्री जनरल  वी.के. सिंह , उनके मंत्रालय और उसके संबद्ध/अधीनस्थ कार्यालयों तथा स्वायत्त निकायों, सार्वजनिक क्षेत्र के उपक्रमों के अधिकारियों और विभिन्न हितधारकों के प्रतिनिधियों ने इस शिविर में भाग लिया।
दूसरे चिंतन शिविर के दौरान, स्वयं और टीम प्रेरणा, ड्रोन हब के रूप में भारत एवं विभिन्न कार्यालयों/अधिकारियों तथा इस क्षेत्र में शामिल एजेंसियों के बीच समन्वय एवं सहयोग के विषयों पर विचार-मंथन सत्र आयोजित किए गए।
प्रतिभागियों को संबोधित करते हुए, श्री सिंधिया ने इस दिलचस्प सत्र में सक्रिय भागीदारी के लिए प्रतिभागियों को बधाई दी। उन्होंने कहा कि ऐसे मंच हम सभी को एक-दूसरे को जानने का अच्छा अवसर प्रदान करते हैं। उन्होंने कहा कि मंत्रालय को एक परिवार की तरह काम करना चाहिए। इस प्रकार के प्रयास विभिन्न हितधारकों के बीच बेहतर संबंध बनाने के लिए अनुकूल माहौल उपलब्ध कराते हैं। उन्होंने एक समग्र दृष्टिकोण के रूप में सरकार के कार्य पर जोर दिया और कहा कि सभी को मंत्रालय की गतिविधियों में भाग लेना चाहिए तथा निर्णय लेने में भी अपना योगदान देना चाहिए, क्योंकि यह मंत्रालय, सरकार और सबसे बढ़कर देश के लिए बेहतर है। श्री सिंधिया ने ‘सॉफ्ट स्किल’ विकसित करने पर भी जोर दिया। उन्होंने कहा कि हमें नेतृत्व अर्जित करना होगा। जो टीम वर्क, करुणा और सहानुभूति तथा टीम को प्रेरित करने के लिए बहुत महत्वपूर्ण हैं। उन्होंने यह भी कहा कि यह बदलाव करने और बड़े उद्देश्य पर ध्यान केंद्रित करने में मदद कर सकता है। उन्होंने एक बराबर और समानता वाली संरचना पर भी जोर दिया।
जनरल वी.के. सिंह ने टीम निर्माण और संचार कौशल के महत्व पर जोर दिया। उन्होंने कहा कि टीम बनाने के लिए ऊपर से नीचे और नीचे से ऊपर तक प्रयास की जरूरत है। उन्होंने कहा कि अन्तर-व्यक्तिक कौशल न केवल एक-दूसरे को समझने के लिए महत्वपूर्ण हैं, बल्कि उसे खुले विचारों वाला भी होना चाहिए क्योंकि इससे व्यवस्था की सकारात्मकता और दक्षता को बढ़ाने में मदद मिलेगी। उन्होंने विभिन्न हितधारकों से ‘फीडबैक’ लेने पर भी जोर दिया, जो आउटपुट और दक्षता में सुधार करने में मदद कर सकता है।
प्रधानमंत्री कार्यालय
प्रधानमंत्री 25 फरवरी को सांस्कृतिक उत्सव ‘बरिसू कन्नड़ दिम दिमवा’ का उद्घाटन करेंगे
प्रधानमंत्री श्री नरेन्द्र मोदी 25 फरवरी, 2023 को सायं 5 बजे तालकटोरा स्टेडियम, दिल्ली में सांस्कृतिक उत्सव ‘बरिसू कन्नड़ दिम दिमवा’ का उद्घाटन करेंगे। प्रधानमंत्री इस अवसर पर उपस्थित लोगों को संबोधित भी करेंगे।
प्रधानमंत्री के ‘एक भारत श्रेष्ठ भारत’ के विजन के अनुरूप ही कर्नाटक की संस्कृति, परंपराओं और इतिहास का उत्सव मनाने के लिए सांस्कृतिक उत्सव ‘बरिसू कन्नड़ दिम दिमवा’ का आयोजन किया जा रहा है। ‘आजादी का अमृत महोत्सव’ के तत्वावधान में आयोजित होने वाले इस महोत्सव में सैकड़ों कलाकारों को नृत्य, संगीत, नाटक, कविता, इत्यादि के माध्यम से कर्नाटक की सांस्कृतिक विरासत को प्रदर्शित करने का अनुपम अवसर मिलेगा।
नीति आयोग
नीति आयोग 'भारत में शहरी नियोजन क्षमता में सुधार' पर रिपोर्ट लॉन्च करेगा
नीति आयोग कल, 16 सितंबर को 'भारत में शहरी नियोजन क्षमता में सुधार' पर एक रिपोर्ट जारी करेगा।
नीति आयोग के उपाध्यक्ष डॉ. राजीव कुमार और केंद्रीय शिक्षा मंत्री श्री धर्मेंद्र प्रधान द्वारा यह रिपोर्ट जारी की जाएगी। इस अवसर पर नीति आयोग के सीईओ श्री अमिताभ कांत और विशेष सचिव डॉ के राजेश्वर राव एवं संबंधित मंत्रालयों के सचिव भी उपस्थित रहेंगे।
नीति आयोग ने अक्टूबर, 2020 में 'भारत में शहरी नियोजन शिक्षा में सुधार' पर एक सलाहकार समिति का गठन किया था। समिति ने इस रिपोर्ट को प्रस्तुत करने के साथ अपने उत्तरदायित्व को पूरा किया है।
रिपोर्ट में शहरी नियोजन के विभिन्न आयामों पर सिफारिशें दी गयी हैं- जैसे स्वस्थ शहरों की योजना बनाने के लिए कुछ बदलाव और अभिनव कार्य, शहरी भूमि का अधिकतम उपयोग, मानव-संसाधन क्षमताओं को बढ़ाना, शहरी शासन को मजबूत करना, स्थानीय नेतृत्व का निर्माण, निजी क्षेत्र की भूमिका को विस्तार देना और शहरी नियोजन शिक्षा प्रणाली को आगे बढ़ाना आदि।
वित्त मंत्रालय
विनिमय दर अधिसूचना संख्या 14/2021 - सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए और अधिसूचना संख्या 05/2021 – सीमा शुल्क  दिनांक 21 जनवरी, 2021 का अधिक्रमण करते हुए, ऐसे अधिक्रमण से पूर्व की गई अथवा हटाई जाने वाली बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा में विनिमय की दर 5 फरवरी, 2021 से वह दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है:-
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
56.90
|
|
54.50
|
|
2.
|
|
बहरीन दीनार
|
|
199.80
|
|
187.50
|
|
3.
|
|
कैनेडियन डॉलर
|
|
58.05
|
|
56.00
|
|
4.
|
|
चाइनीज युआन
|
|
11.50
|
|
11.10
|
|
5.
|
|
डेनिश क्रोनर
|
|
12.00
|
|
11.55
|
|
6.
|
|
यूरो
|
|
89.30
|
|
86.15
|
|
7.
|
|
हांगकांग डॉलर
|
|
9.60
|
|
9.25
|
|
8.
|
|
कुवैती दीनार
|
|
248.95
|
|
233.15
|
|
9.
|
|
न्यूज़ीलैंड डॉलर
|
|
53.85
|
|
51.50
|
|
10.
|
|
नार्वेजियन क्रोनर
|
|
8.65
|
|
8.35
|
|
11.
|
|
पौंड स्टर्लिंग
|
|
101.05
|
|
97.65
|
|
12.
|
|
कतरी रियाल
|
|
20.70
|
|
19.40
|
|
13.
|
|
सउदी अरब रियाल
|
|
20.10
|
|
18.85
|
|
14.
|
|
सिंगापुर डॉलर
|
|
55.65
|
|
53.70
|
|
15.
|
|
दक्षिण अफ्रीकी रैंड
|
|
5.05
|
|
4.70
|
|
16.
|
|
स्वीडिश क्रोनर
|
|
8.85
|
|
8.50
|
|
17.
|
|
स्विस फ्रैंक
|
|
82.75
|
|
79.45
|
|
18.
|
|
तुर्की लीरा
|
|
10.50
|
|
9.85
|
|
19.
|
|
यूएई दिरहम
|
|
20.50
|
|
19.25
|
|
20.
|
|
अमेरिकी डॉलर
|
|
73.80
|
|
72.10
अनुसूची -II
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रति 100 इकाइयों की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
70.75
|
|
68.10
|
|
2.
|
|
कोरियाई वॉन
|
|
6.75
|
|
6.30
प्रधानमंत्री कार्यालय
प्रधानमंत्री श्री नरेन्द्र मोदी ने ब्रह्मपुत्र नदी के नीचे एचडीडी पद्धति से 24 इंच व्यास की प्राकृतिक गैस पाइपलाइन के निर्माण के साथ ‘पूर्वोत्तर गैस ग्रिड’  परियोजना को महत्वपूर्ण मील का पत्थर बताया और इसकी सराहना की
प्रधानमंत्री श्री नरेन्द्र मोदी ने ब्रह्मपुत्र नदी के नीचे क्षैतिज दिशात्मक ड्रिलिंग  पद्धति से 24 इंच व्यास की प्राकृतिक गैस पाइपलाइन के निर्माण के साथ ‘पूर्वोत्तर गैस ग्रिड’  परियोजना को महत्वपूर्ण मील का पत्थर बताया और इसकी सराहना की।
एशिया में सबसे लंबी और विश्व में दूसरी सबसे लंबी हाइड्रोकार्बन पाइपलाइन नदी क्रॉसिंग का रिकॉर्ड स्थापित करने के बारे में प्रधानमंत्री ने पेट्रोलियम और प्राकृतिक गैस मंत्रालय के ट्वीट को साझा करते हुए ट्वीट किया।
"अनुकरणीय!"
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 213.52 करोड़ टीके लगाए जा चुके हैं
बीते चौबीस घंटों में 32,31,895 टीके लगाए गए
भारत में सक्रिय मरीजों की संख्या 53,974 है
सक्रिय मामलों की दर 0.12 प्रतिशत है
स्वस्थ होने की वर्तमान दर 98.69 प्रतिशत है
बीते चौबीस घंटों में 7,034 लोग स्वस्थ हुए,अब तक स्वस्थ हुए कुल लोगों की संख्या 4,38,80,464 है
पिछले 24 घंटों में 5,910 नए मामले सामने आए
दैनिक सक्रिय मामलों की दर 2.60 प्रतिशत है
साप्ताहिक सक्रिय मामलों की दर 2.15 प्रतिशत है
अब तक 88.73 करोड़ जांच की जा चुकी हैं,बीते चौबीस घंटों में 2,27,313 जांच की गई
गृह मंत्रालय
केन्द्र सरकार ने लिट्टे पर लगे प्रतिबंध की अवधि पांच साल और बढ़ाई
 पर लगे प्रतिबंध को गैर-कानूनी गतिविधियां  अधिनियम, 1967  की धारा 3 की उप-धाराएं  और  के तहत तुरंत प्रभाव से पांच साल और बढ़ा दिया है। इस बारे में आज अधिसूचना जारी की गई।
अधिसूचना में कहा गया है कि लिट्टे की लगातार हिंसक और विघटनकारी गतिविधियां भारत की अखंडता और संप्रभुता के लिए नुकसानदेह हैं। इसका भारत के विरूद्ध लगातार कठोर रूख जारी है और इससे भारतीय नगारिकों की सुरक्षा के लिए गंभीर खतरा बना हुआ है।
स्वास्थ्य एवं परिवार कल्याण मंत्रालय
डॉ. भारती प्रवीण पवार ने स्वास्थ्य प्रौद्योगिकी आकलन पर अंतर्राष्ट्रीय संगोष्ठी को संबोधित किया
"स्वास्थ्य प्रौद्योगिकी आकलन शोधकर्ताओं और वास्तविक दुनिया के बीच के अंतर को भर रहा है": डॉ. भारती प्रवीण पवार
केंद्रीय स्वास्थ्य एवं परिवार कल्याण राज्यमंत्री डॉ. भारती प्रवीण पवार ने स्वास्थ्य प्रौद्योगिकी आकलन पर अंतर्राष्ट्रीय संगोष्ठी को संबोधित किया, जिसका आयोजन स्वास्थ्य अनुसंधान विभाग, स्वास्थ्य एवं परिवार कल्याण मंत्रालय द्वारा इंटरनेशनल डिसीजन सपोर्ट इनीशिएटिव  के सहयोग से किया गया था। इस आयोजन का विषय "सभी को स्वास्थ्य सेवा देने के लिये हेल्थकेयर सेक्टर में साक्ष्य आधारित निर्णय लेने के लिये जानकारी और सर्वोत्तम कार्य प्रणालियों को नीतियों में परिवर्तित करना" था। संगोष्ठी में लगभग 500 प्रतिभागियों ने स्वयं उपस्थित होकर या वर्चुअल तरीके से भाग लिया।
डॉ. भारती प्रवीण पवार ने अपने मुख्य भाषण में टिप्पणी की कि सभी को स्वास्थ्य सेवा देने के लिये संगोष्ठी ने स्वास्थ्य प्रौद्योगिकी आकलन में विश्व भर की सर्वोत्तम कार्य प्रणालियों और भारत में एचटीए को संस्थाओं में लागू करने के माध्यम से साक्ष्य-आधारित निर्णय लेने के एक स्थायी मॉडल का विकास करने पर चर्चा के लिए एक मंच प्रदान किया है। डॉ. भारती प्रवीण पवार ने कहा, "एचटीए शोधकर्ताओं और वास्तविक दुनिया के बीच के अंतर को भर रहा है।
डॉ. भारती प्रवीण पवार ने "द पावर ऑफ एचटीए" पर वीडियो और दो पुस्तकों - "पॉलिसी ब्रीफ्स" और "डेवलपमेंट ऑफ हेल्थ-रिलेटेड क्वालिटी ऑफ लाइफ वैल्यू सेट्स  फॉर इंडिया" भी जारी किया। पॉलिसी ब्रीफ बुक में एचटीएआईएन द्वारा संचालित और अब तक बोर्ड द्वारा अनुमोदित एचटीए अध्ययनों के सभी नीतिगत संक्षिप्त विवरण शामिल हैं। ईक्यू 5डी 5एल अध्ययन का उद्देश्य उन सभी स्वास्थ्य स्तरों के भारतीय टैरिफ मूल्यों को तैयार करना था जिनका उपयोग एचटीए अध्ययनों में किया गया है। यह एचटीएआईएन द्वारा अपने संसाधन केंद्रों के सहयोग से आयोजित दक्षिण एशिया में अपनी तरह का पहला और सबसे बड़ा अध्ययन है।
नीति आयोग के सदस्य डॉ वी के पॉल ने कहा कि एचटीए नीति निर्माण का स्तंभ है। बाद में, डॉ बलराम भार्गव, सचिव-डीएचआर और महानिदेशक-आईसीएमआर ने देश में एचटीए को संस्थाओं में लागू किये जाने की आवश्यकता पर बल दिया। सुश्री अनु नागर संयुक्त सचिव, डीएचआर ने भारत में एचटीए की यात्रा के बारे में विस्तार से बताया।
उपस्थित विशिष्ट वक्ताओं में हेल्थ इन्टर्वेशन एंड टेक्नोलॉजी एसेसमेंट प्रोग्राम  के सलाहकार और थाईलैंड के पूर्व उप मंत्री, सार्वजनिक स्वास्थ्य, डॉ. सोमसेक चुनाहरस; डॉ. जेवियर गुज़मैन, निदेशक, ग्लोबल हेल्थ पॉलिसी और सीनियर पॉलिसी फेलो, सेंटर फॉर ग्लोबल डेवलपमेंट; सर एंड्रयू डिलन प्रमुख, लाइफ साइंसेज एडवाइजरी बोर्ड और संस्थापक मुख्य कार्यकारी, एनआईसीई, यूके; प्रो. कैरोल लॉन्गसन लाइफ साइंस एडवाइजर एनआईसीई, यूके; प्रो. स्टीफन जेन सह-निदेशक, स्वास्थ्य प्रणाली विज्ञान, जॉर्ज इंस्टीट्यूट फॉर ग्लोबल हेल्थ, डॉ. टेसा-टैन-टोरेस एडजेर कोऑर्डिनेटर, कॉस्ट, प्रभावशीलता, व्यय और प्राथमिकता तय करने पर यूनिट, डब्ल्यूएचओ जिनेवा शामिल थे।
सड़क परिवहन एवं राजमार्ग मंत्रालय
सड़क परिवहन और राजमार्ग मंत्रालय के सचिव ने विशेष अभियान 2.0 की प्रगति की समीक्षा की, अधिकारियों को अभियान की भावना के अनुरूप कदम उठाने के निर्देश दिये
सड़क परिवहन और राजमार्ग मंत्रालय की सचिव श्रीमती अलका उपाध्याय ने शनिवार को “विशेष अभियान 2.0" की प्रगति की समीक्षा के लिए हाइब्रिड मोड में एक उच्च स्तरीय बैठक की अध्यक्षता की। 2 अक्टूबर को प्रारंभ हुआ यह अभियान 31 अक्टूबर तक चलेगा।
श्रीमती उपाध्याय ने संबंधित अधिकारियों से संवाद किया और उन्हें इस अभियान की लक्षित तिथि 31 अक्टूबर, 2022 तक सभी लंबित सांसद संदर्भों, प्रधानमंत्री कार्यालय संदर्भों, लोक शिकायतों, संसद आश्वासनों, राज्य सरकार के संदर्भों आदि को निपटाने के लिए कदम उठाने और कार्यालय परिसर, टोल प्लाजा आदि की स्वच्छता सुनिश्चित करने के निर्देश दिए।
"विशेष अभियान 2.0" के हिस्से के रूप में, मंत्रालय देश भर में लंबित फाइलों के निपटान से लेकर सड़क परिवहन और राजमार्ग मंत्रालय, भारतीय राष्ट्रीय राजमार्ग प्राधिकरण, राष्ट्रीय राजमार्ग एवं अवसंरचना विकास निगम लिमिटेड, भारतीय सड़क कांग्रेस और भारतीय राजमार्ग अभियन्ता अकादमी के क्षेत्रीय कार्यालयों में स्वच्छता बनाए रखने जैसी विभिन्न गतिविधियों को अंजाम दे रहा है। मंत्रालय यह सुनिश्चित करने के लिए भी विशेष उपाय कर रहा है कि राजमार्ग उपयोगकर्ताओं की सुविधा के लिए राष्ट्रीय राजमार्गों को गड्ढा-मुक्त किया जाए।
अभियान के तहत 29 अक्टूबर तक सांसद के 694 संदर्भों में से 553, लोक शिकायतों 1,049 में से 993, प्रधानमंत्री कार्यालय के 16 में से 12, राज्य सरकार के 28 में से 26 संदर्भों का निस्तारण किया जा चुका है, जबकि चिन्हित 7,060 फाइलों का अब तक निस्तारण किया गया है। 2,466 स्थलों पर सफाई अभियान चलाए गए हैं, जिनमें टोल प्लाजा, क्षेत्रीय कार्यालय और सड़क परिवहन और राजमार्ग मंत्रालय/भारतीय राष्ट्रीय राजमार्ग प्राधिकरण/राष्ट्रीय राजमार्ग एवं अवसंरचना विकास निगम लिमिटेड के पीआईयू/पीएमयू शामिल हैं। मंत्रालय ने अभियान के दौरान कबाड़ का निस्तारण कर 7.07 लाख रुपये का लाभ भी अर्जित किया है। स्क्रैप के निस्तारण के बाद 1,936 वर्ग फुट जगह खाली कर दी गई है।
सचिव के साथ-साथ समीक्षा बैठक में अपर सचिव  श्री अमित कुमार घोष, संयुक्त सचिव  और नोडल अधिकारी श्री कमलेश चतुर्वेदी, संयुक्त सचिव  श्री एस.पी. सिंह और सड़क परिवहन और राजमार्ग मंत्रालय और भारतीय राष्ट्रीय राजमार्ग प्राधिकरण के अन्य वरिष्ठ अधिकारी उपस्थित थे। सड़क परिवहन और राजमार्ग मंत्रालय/ भारतीय राष्ट्रीय राजमार्ग प्राधिकरण/राष्ट्रीय राजमार्ग एवं अवसंरचना विकास निगम लिमिटेड के क्षेत्रीय अधिकारी वीडियो कांफ्रेंसिंग के माध्यम से समीक्षा बैठक में शामिल हुए।
प्रधानमंत्री कार्यालय
भारत - नीदरलैंड वर्चुअल सम्मेलन
प्रधानमंत्री श्री नरेंद्र मोदी और नीदरलैंड के प्रधानमंत्री श्री मार्क रूटे ने आज वर्चुअल सम्मेलन में विभिन्न विषयों पर विचार-विमर्श किया। नीदरलैंड में मार्च 2021 में हुए आम चुनावों के बाद प्रधानमंत्री रूटे की यह पहली उच्च स्तरीय बैठक है। प्रधानमंत्री मोदी ने प्रधानमंत्री रूटे को आम चुनावों में जीत हासिल करने और लगातार चौथी बार नीदरलैंड का प्रधानमंत्री बनने पर शुभकामनाएं दीं।
भारत और नीदरलैंड के पारस्परिक संबंधों का आधार साझा लोकतांत्रिक मूल्य, नियम आधारित व्यवस्था और मानवाधिकारों का सम्मान तथा दोनों देशों के मित्रवत ऐतिहासिक रिश्ते हैं।
सम्मेलन के दौरान दोनों नेताओं ने सभी द्विपक्षीय आयामों की विस्तृत समीक्षा की और अपने संबंधों को व्यापार और अर्थव्यवस्था, जल प्रबंधन, कृषि क्षेत्र, स्मार्ट सिटी, विज्ञान और प्रौद्योगिकी, स्वास्थ्य देखभाल और अंतरिक्ष जैसे विविध क्षेत्रों में और मजबूत करने के लिए अपने विचार साझा किए।
दोनों प्रधानमंत्रियों ने जल पर रणनीतिक साझेदारी को संस्थागत स्वरूप देने पर सहमति व्यक्त की ताकि जल क्षेत्र से जुड़े इंडो-डच सहयोग को और अधिक मजबूत किया जा सके। जल विषय पर संयुक्त कार्य बल को मंत्री स्तरीय किए जाने पर भी सहमति बनी।
दोनों नेताओं ने जलवायु परिवर्तन, आतंकवाद से मुकाबला और कोविड-19 महामारी जैसी उभरती क्षेत्रीय और वैश्विक चुनौतियों पर भी अपने विचार साझा किए और हिंद प्रशांत क्षेत्र, आपूर्ति श्रृंखला की निरंतरता और वैश्विक डिजिटल गवर्नेंस जैसे नए क्षेत्रों में भी मिलकर कार्य करने पर सहमति व्यक्त की।
प्रधानमंत्री श्री नरेंद्र मोदी ने अंतर्राष्ट्रीय सौर गठबंधन  और आपदा रोधी बुनियादी ढांचा पर सहयोग  को अपना समर्थन देने के लिए नीदरलैंड का धन्यवाद किया। प्रधानमंत्री मोदी ने नीदरलैंड की हिंद प्रशांत नीति और 2023 में जी-20 के भारत के अध्यक्षीय कार्यकाल में मिलकर काम करने की इच्छा का स्वागत किया।
दोनों नेताओं ने अंतर्राष्ट्रीय शांति, स्थिरता और संपन्नता के लिए नियम आधारित बहुपक्षीय व्यवस्था के प्रति अपनी प्रतिबद्धता दोहराई और मई 2021 में पुर्तगाल के पोर्टो में प्रस्तावित भारत यूरोपीय संघ के नेताओं के सफल सम्मेलन की कामना की।
अंतरिक्ष विभाग
गगनयान अभियान के लिए अंतरिक्ष यात्रियों के चयन का काम पूरा :इसरो अध्यक्ष
चंद्रमा के चंद्रयान-3 मिशन के लिए एक लैंडर और एक रोवर को सरकार ने दी मंजूरी
भारतीय अंतरिक्ष अनुसंधान संगठन के अध्यक्ष डा. के सिवन ने आज बेंगलुरू में इसरो मुख्यालय में आयोजित संवाददाता सम्मेलन में पत्रकारों को पिछले एक साल की इसरो की उपलिब्धियों और मौजूदा वर्ष की योजनाओं की विस्तार से जानकारी दी।
उन्होंने बताया कि 2019 में इसरो द्वारा छह प्रक्षेपण यानों का इस्तेमाल किया गया और सात उपग्रह अभियान पूरे किए गए। बीते वर्ष इसरो के ध्रुवीय उपग्रह प्रक्षेपण यान –पीएसएलवी ने अपनी 50 वीं उड़ान भी पूरी की। डा. सिवन ने कहा कि इस के साथ ही पीएसएलवी के दो नए संस्करण भी जारी किए गए। पहली बार आर्बिटल प्लैटफार्म पर प्रयोग के तौर पर पीएसएलवी के प्रक्षेपण के चौथे चरण को सफलतापूर्वक प्रदर्शित किया गया। पिछले वर्ष सेमी कंडक्टर प्रयोगशाला द्वारा स्वदेशी तकनीक से विकसित विक्रम प्रोसेसर का भी उड़ान परीक्षण किया गया। मोबाइल फोन के लिए मानक तय करने वाली अंतरराष्ट्रीय संस्था की तीसरी पीढ़ी की साझा परियोजना  ने भारत के क्षेत्रीय उपग्रह प्रणाली को मान्यता दी जिससे एनवीआईसी का इस्तेमाल मोबाइल फोन पर किए जाने का रास्ता आसान हो जाएगा।
डा. सिवन ने क्षमता विकास के मोर्चे पर इसरो की तैयारियों की जानकारी देते हुए कहा कि तमिलनाडु के थोथुकुडी जिले में खासतौर से छोटे उपग्रहों को ले जाने वाले उपग्रह प्रक्षेपण यानों के लिए अलग से एक दूसरा प्रक्षेपण केन्द्र बनाने की योजना है। इसके लिए जमीन अधिग्रहण का काम प्रगति पर है। इसके साथ ही प्रक्षेपणों की संख्या बढ़ाने के लिए श्री हरिकोटा के सतीष धवन अंतरिक्ष केन्द्र में एक दूसरा यान एसेंबली केन्द्र बनाया गया। प्रक्षेपण से जुड़ी गतिविधियों की जानकारी देने के लिए श्री हरिकोटा में एक दर्शक दीर्घा बनायी गई जहां से आम जनता प्रक्षेपणों को सीधे देख सकेगी।
उन्होंने बताया कि समानांतर स्तर पर इसरो की गतिविधियों को बढ़ाने के प्रयासों के तहत अंतरिक्ष प्रौद्योगिकी प्रकोष्ठ, अंतरिक्ष विज्ञान इनक्यूबेशन सेंटर और क्षेत्रीय अकादमिक केन्द्र स्थापित किए गए। इस वर्ष ऐसे और केन्द्र स्थापित करने की योजना है। डा. सिवन ने बताया कि स्कूली बच्चों को अंतरिक्ष प्रौद्योगिकी, अंतरिक्ष विज्ञान, और अंतरिक्ष में इस्तेमाल होने वाली तकनीकों की जानकारी देने के लिए युवा विज्ञानी कार्यक्रम शुरु किया गया।अंतरिक्ष प्रणालियों के औद्योगिक उत्पादन को आगे बढ़ाने के लिए, इसरो की ओर से अंतरिक्ष विभाग के तहत न्यू स्पेस इंडिया लिमिटेड  का गठन किया गया और औद्योगिक रूप से पीएएसएलवी को बढ़ावा देने की कोशिश की गई।
भविष्य के कार्यक्रमों का जिक्र करते हुए डॉ. सिवन ने कहा कि चंद्रमा से जुड़े चंद्रयान -3 मिशन के साथ एक लैंडर और एक रोवर को शामिल करने की सरकार ने मंजूरी दे दी है और इस दिशा में काम हो रहा है।
भारत के पहले मानव युक्त अंतरिक्ष उड़ान मिशन- गगनयान के बारे में बात करते हुए, डॉ. सिवन ने कहा “हमने मिशन की दिशा में अच्छी प्रगति की है। मिशन के लिए अंतरिक्ष यात्रियों के चयन की प्रक्रिया पूरी हो गई है ”। उन्होंने आगे कहा कि चार अंतरिक्ष यात्रियों का चयन किया गया है, जो व्यापक प्रशिक्षण से गुजरेंगे।
आगामी वर्ष की अन्य योजनाओं की जानकारी देते हुए उन्होंने बताया कि इसमें एसएसएलवी, जीएसएलवी में 4एम ऑगिव पेलोड फेयरिंग अर्थात यान के बाहरी कवच के तौर पर लगाए जाने वाली ताप रोधी टाइलों, स्वदेशी परमाणु घड़ियां युक्त एनएवीआईसी,जी सैट -20 उपग्रह, भारतीय उपग्रहों के जरिए डेटा प्रेषण प्रणाली , आदिल्य एन वन तथा एक्सपोसैट से जुड़ी परियोजनाएं शामिल हैं।